recursal/SuperWikiNEXT-32B huggingface dataset:
**শ্যাম সুন্দর বেসরা** হলেন ভারতের পশ্চিমবঙ্গের একজন সাঁওতালি লেখক ও চাকরিজীবী। তিনি ২০১৮ সালে সাহিত্য অকাদেমি পুরস্কার লাভ করেন। তিনি "জিবি রারেক" ছদ্মনামে লিখে থাকেন।

জীবনী
-----

শ্যাম সুন্দর বেসরা ১৯৬১ সালের ১২ ফেব্রুয়ারি পশ্চিমবঙ্গের পুরুলিয়া জেলার রামকানালিতে জন্মগ্রহণ করেন। তিনি ১৯৮৭ সালে হিন্দি সাহিত্য ও সাঁওতালিতে স্নাতকোত্তর ডিগ্রি লাভ করেন। তিনি পূর্ব রেলের আসানসোল বিভাগে প্রধান টিকিট পরিদর্শক পদে কর্মরত আছেন।

সাহিত্যকর্ম
-----------

পড়াশোনা শেষ করে তিনি 'হোর সংবাদ' নামে একটা পত্রিকা সম্পাদনা শুরু করেন শ্যাম সুন্দর বেসরা। কবিতা, গল্প ও উপন্যাস মিলিয়ে তাঁর ৭টি বই আছে। শ্যাম সুন্দর বেসরা ২০১৮ সালে তার উপন্যাস *মারোম* এর জন্য সাহিত্য অকাদেমি পুরস্কার লাভ করেন। তার রচিত দুইটি গ্রন্থ *দুল্লার খাতির* এবং *দামিন রিয়া (উদাস) কাহানি কো* সিধু কানু মুর্মু বিশ্ববিদ্যালয়ের স্নাতকোত্তর পাঠ্যক্রমের অন্তর্ভুক্ত।

সম্মাননা
--------

তাঁকে ১৯৯২ সালে আম্বেদকর ফেলোশিপ ও নয়াদিল্লি থেকে ১৯৯৭ সালে ভারতীয় দলিত সাহিত্য অ্যাকাডেমি সম্মানিত করা হয়। এ ছাড়াও মধ্যপ্রদেশের ভোপাল ও ঝাড়খণ্ডের দুমকা এবং ওড়িশা থেকে একাধিক সম্মান জানানো হয় তাকে। ২০১৭ সালে সাঁওতালি ফিল্ম অ্যাসোসিয়েশন থেকেও তাঁকে বিশেষ সম্মান জানানো হয়।

তথ্যসূত্র
---------

1. 1 2 3  "সাঁওতালিতে সাহিত্য অ্যাকাডেমি রেলকর্মী শ্যামকে"। *এই সময়*। ৮ ডিসেম্বর ২০১৮। সংগ্রহের তারিখ ২৭ নভেম্বর ২০১৯।
2. 1 2  "Railways Ticket Inspector Conferred Sahitya Akademi Award"। *NDTV*। ১০ ডিসেম্বর ২০১৮। সংগ্রহের তারিখ ২৭ নভেম্বর ২০১৯।
3. ↑  "AKADEMI AWARDS (1955-2018)"। *Sahitya Akademi*। সংগ্রহের তারিখ ২০ নভেম্বর ২০১৯।
মসজিদ-ই-নূরি
**ফতেহপুর জেলা** উত্তর ভারতের উত্তর প্রদেশ রাজ্যের অন্যতম একটি **জেলা**। এ জেলা আয়তন ৪,১৫২ বর্গ কিলোমিটার এবং জেলার জনসংখ্যা ২,৬৩২,৭৩৩ (২০১১ সালের ভারতীয় জনগণনা)। ফতেহপুর শহর জেলার প্রশাসনিক সদর দফতর। পবিত্র নদী গঙ্গা ও যমুনার তীরে অবস্থিত, *পুরাণ* সাহিত্যে ফতেহপুরের উল্লেখ রয়েছে। ভাইতাউরার *ঘাটে* এবং আসনি মধ্যে পবিত্র হিসাবে বর্ণনা করা হয়েছে *পুরাণ* । ভাতাউরা ঋষি ভৃগুর স্থান ছিল, যা শিক্ষার একটি গুরুত্বপূর্ণ উৎস ছিল। ফতেহপুর জেলা এলাহাবাদ বিভাগের একটি অংশ।

ইতিহাস
------

জেনারেল করনিংহাম বৈদিক যুগের ঐতিহ্য নিয়ে আলোচনা করতে গিয়ে এই জেলার "ভিটৌড়া" এবং "আসানী" স্থান সম্পর্কে লিখেছেন। এই প্রমাণ পাওয়া যায় যে চীনা ভ্রমণকারী জুয়ানজ্যাং এই জেলার মধ্যে আসানী অঞ্চলটি পরিদর্শন করেছিলেন।

মোগল রোডে অবস্থিত খাজুহা শহরটি একটি অতি প্রাচীন শহর। হিন্দু ধর্মগ্রন্থ "ব্রহ্ম পুরাণ" এর বর্ণনাটি পাওয়া গেছে, যা ৫০০০ বছরের পুরানো।

১৯৬৬ সালে এটিকে একটি মহকুমা (পরগনা) হিসাবে মর্যাদা দেওয়া হয়েছিল, তখন এর সদর দফতরটি ভিতৌড়ায় ছিল, যা এখন একটি ব্লক অফিস।

জনসংখ্যা
--------

২০১১ সালের ভারতীয় জনগণনা অনুসারে ফতেহপুর জেলার জনসংখ্যা ছিল ২,৬৩২,৭৩৩ জন, যা প্রায় কুয়েতের জনসংখ্যার সমান বা মার্কিন যুক্তরাষ্ট্রের নেভাদার রাজ্যের জনসংখ্যার সমান এটি ভারতে ৬৪০টি জেলার মধ্যে ১৫৪ তম জনবহুল জেলায় স্থান পেয়েছে। জেলার জনসংখ্যার ঘনত্ব ৬৩৪ জন প্রতি বর্গকিলোমিটার (১,৬৪০ জন/বর্গমাইল)। ২০০১ থেকে ২০১১ এর দশকে জনসংখ্যার বৃদ্ধির হার ছিল ১৪.০৫%। ফতেহপুর জেলার লিঙ্গ অনুপাত প্রতি ১০০০ জন পুরুষের বিপরীতে ৯০১ জন মহিলা রয়েছে এবং সাক্ষরতার হার ৬৭.৪৩%।

ভারতের ২০১১ সালের জনগণনার সময়ে ফতেহপুর জেলার জনসংখ্যার ৯৭.৪৯% হিন্দি এবং ২.৯৯% উর্দুকে তাদের প্রথম ভাষা হিসেবে উল্লেখ করেছিল।

বিভাগ
-----

জেলাটি তিনটি তহসিলে বিভক্ত- ফতেপুর, বিন্দকি, খাগা । এই তহসিলসমূহ আরও ১৩ টি ব্লকে বিভক্ত: - আইরায়ান, আমৌলি, আসোথার, বাহুয়া, ভিটৌড়া, দেবমাই, ধাতা, হাসওয়া, হাটগাম, খাজুহা, মালওয়ান, তেলানী, বিজয়পুর।

পরিবহন
------

ফতেহপুর জাতীয় ও রাজ্য মহাসড়ক দ্বারা উত্তর প্রদেশ এবং ভারতের অন্যান্য অঞ্চলের সাথে মোটামুটিভাবে সংযুক্ত। জাতীয় হাইওয়ে 19 (এনএইচ 19) ফতেপুরপুর জেলা দিয়ে অতিক্রম করেছে। কানপুর থেকে ফতেহপুরের দুরত্ব ৭০কিমি, প্রয়াগরাজ এবং রাজ্যের রাজধানী লখনউ থেকে কিলোমিটার ১৩৭ কিমি। কানপুর, প্রয়াগরাজ, বান্দা, এবং লখনউতে ঘন ঘন বাস পরিসেবা রয়েছে।

১৮৫৭ সালের গ্রেট ইন্ডিয়ান বিদ্রোহের প্রেক্ষাপটে ফতেহপুর একটি ঐতিহাসিক অঞ্চল।

তথ্যসূত্র
---------

1. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Kuwait 2,595,62
3. ↑  "2010 Resident Population Data"। U. S. Census Bureau। ১৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Nevada 2,700,551
4. ↑  2011 Census of India, Population By Mother Tongue
হাডসন নদীর নীচে অবস্থিত প্রায় ১.৫ মাইল দীর্ঘ (২.৪ কিমি) **লিংকন টানেল** বা **লিংকন সুড়ঙ্গ**টি পশ্চিম তীরের নিউ জার্সির ওয়েহাহকেনকে পূর্ব তীরের নিউ ইয়র্ক সিটির মিডটাউন ম্যানহাটনের সাথে সংযুক্ত করে। ওলে সিঙ্গস্টাড সুড়ঙ্গটির নকশা করেন এবং আব্রাহাম লিঙ্কনের নামে নামকরণ করা হয়। প্রতিটি টিউব যানচলাচলের জন্য দুটি লেন সহ সুড়ঙ্গে বিভিন্ন দৈর্ঘ্যের তিনটি যানবাহন চলাচলের টিউব রয়েছে। কেন্দ্রের টিউবটিতে বিপরীতমুখী লেন রয়েছে, তবে উত্তর ও দক্ষিণ পাশের টিউবে যথাক্রমে পশ্চিমদিকগামী ও পূর্বদিকগামী যানবাহ বহন করে।

লিংকন সুড়ঙ্গটি মূলত ১৯২০-এর দশকের শেষদিকে ও ১৯৩০-এর দশকের গোড়ার দিকে **মিডটাউন হাডসন টানেল** হিসাবে প্রস্তাব করা হয়। লিংকন সুড়ঙ্গের টিউবসমূহ ১৯৩৪ সাল থেকে ১৯৫৭ সালের মধ্যে পর্যায়ক্রমে নির্মিত হয়। মূলত মহামন্দার কারণে যার পর্যাপ্ত অর্থের অভাব সহ কেন্দ্রীয় টিউবটির নির্মাণকাজ ১৯৩৪ সালে শুরু হয় এবং এটি ১৯৩৭ সালে চালু হয়। উত্তর টিউবের নির্মাণ ১৯৩৬ সালে শুরু হয়, দ্বিতীয় বিশ্বযুদ্ধ সম্পর্কিত উপাদানসমূহের ঘাটতির কারণে নির্মাণ কাজে হয় এবং এটি ১৯৪৫ সালে চালু হয়। যদিও লিংকন সুড়ঙ্গের জন্য দুটি টিউব নির্মাণের জন্য মূল পরিকল্পনা করা হয়, উক্ত দুটি টিউবে অধিকমাত্রায় যানবাহনের চাপ থাকায় বিদ্যমান সুড়ঙ্গের দক্ষিণে তৃতীয় টিউবের পরিকল্পনা ১৯৫০ সালে করা হয়। তৃতীয় টিউবের দুইপ্রান্তের সংযোগ পথের নির্মাণ পদ্ধতির বিরোধের কারণ বিলম্ব সহ ১৯৫৪ সালে নির্মাণ শুরু হয় এবং এটি ১৯৫৭ সালে চালু হয়। সেই থেকে, লিংকন সুড়ঙ্গটি সুরক্ষা ও টোলিং পদ্ধতিতে পরিবর্তন সহ ধীরে ধীরে উন্নতি করেছে।

লিংকন সুড়ঙ্গ হডসন নদীর তলে নির্মিত মোটরগাড়ি চলাচলে উপযুক্ত দুটি সুড়ঙ্গের মধ্যে একটি, অন্যটি নিউ জার্সির জার্সি সিটি ও লোয়ার ম্যানহাটনের মধ্যবর্তী হল্যান্ড সুড়ঙ্গ। লিংকন সুড়ঙ্গটি নিউ ইয়র্ক ও নিউ জার্সির বন্দর কর্তৃপক্ষের মালিকানাধীন ছয়টি টোলড ক্রসিংসমূহের মধ্যে একটি। প্রতিটি ক্রসিংয়ের টোল শুধুমাত্র নিউইয়র্কগামী দিক থেকে সংগ্রহ করা হয়। সুড়ঙ্গটি ২০১৬ সালের হিসাবে উভয় দিকে প্রতিদিন গড়ে ১১২,৯৯৫ টি যানবাহন বহন করে। সুড়ঙ্গের অন্তর্গত নদীর পশ্চিম অর্ধেকে নিউ জার্সি রুট ৪৯৫ এবং নদীর পূর্ব অর্ধেক নিউ ইয়র্ক স্টেট রুট ৪৯৫ এর অংশ।

তথ্যসূত্র
---------

1. ↑  "New York City Bridge Traffic Volumes" (পিডিএফ)। New York City Department of Transportation। ২০১৬। পৃষ্ঠা 11। সংগ্রহের তারিখ মার্চ ১৬, ২০১৮।
2. 1 2 3 4
3. ↑

বহিঃসংযোগ
---------
সালোয়ার স্যুটে পাঞ্জাবি মহিলা
পাঞ্জাবি **সালোয়ার** হল পাঞ্জাবি পোশাকের একটি অংশ যেটি ভারতীয় উপমহাদেশের পাঞ্জাবের ঐতিহ্যবাহী পোশাক। প্রাণবন্ত রঙ, উত্তম কাপড় এবং সূচিকর্মের জন্য এই পোশাকটি পরিচিত। পোশাকে তিনটি ভাগ রয়েছে - কামিজ (উর্ধাঙ্গে), সালোয়ার (নিম্নাঙ্গে) এবং দুপাট্টা (ওড়না)। মহিলাদের পাঞ্জাবি সালোয়ার স্যুটের শৈলীটি এই উপমহাদেশ এবং এর বাইরেও জনপ্রিয় হয়ে উঠেছে। এটি লাদাখের মত প্রত্যন্ত অঞ্চলেও পৌঁছে গেছে। এটি পাকিস্তানের জাতীয় পোশাক এবং পাঞ্জাবি সালোয়ার ১৯৬০-এর দশকের শেষের দিক থেকে সরকারী অফিসগুলিতে ব্যবহৃত হচ্ছে।

সুথান - কুর্তা / কুর্তি বা সালোয়ার - ঝাগা (কামিজ) / কুর্তির সংমিশ্রণ হিসাবে এই সাজসজ্জা বহু শতাব্দী ধরে পাঞ্জাবি ঐতিহ্যের একটি অংশ ছিল। এই পোশাকের মধ্যে পাতিয়ালা সালোয়ার এবং পাঞ্জাব অঞ্চলের সরাইকি সালোয়ার স্যুট অন্তর্ভুক্ত রয়েছে।

পাঞ্জাবি পোশাক
--------------

পাঞ্জাবি পোশাক হল তিনটি আলাদা পোশাকের সমন্বয়, সেগুলি হল মাথার ওড়না, কামিজ এবং সালোয়ার। তবে, পোশাকের এই শব্দটি দিয়ে পুরানো পাঞ্জাবি সুথান পোশাকের বিভিন্ন অংশকেও অন্তর্ভুক্ত করে, যার মধ্যে আছে মাথার ওড়না, কুর্তা / কুর্তি এবং পাঞ্জাবি সুথান।

আরো দেখুন
---------

* সরাইকি সালোয়ার স্যুট
* সিন্ধি পোশাক
* জম্মুর পোশাক
* ফিরান
* খেত পার্তুগ
* পেরাহান ও টুনবান
* সিরওয়াল

তথ্যসূত্র
---------

1. ↑  The Tribune Pran Nevile 27 May 2000
2. ↑  Lois May Burger (1963) A Study of Change in Dress as Related to Social and Political Conditions in an Area of North India
3. ↑  Textiles, Costumes, and Ornaments of the Western Himalaya by Omacanda Hāṇḍā
4. ↑  Basic facts about Pakistan, Issue 5 (1950)
5. ↑  Nelson,Lise. Seager,Joni (2008) A Companion to Feminist Geography
6. ↑  Qadeer. Mohammad (2006) Pakistan - Social and Cultural Transformations in a Muslim Nation
7. ↑  1892 Punjab Gazeetter  ওয়েব্যাক মেশিনে আর্কাইভকৃত ২০১৪-০৫-০১ তারিখে
8. ↑  Kumar, Raj (2008) Encyclopaedia of Untouchables Ancient, Medieval and Modern
9. ↑  Sidhu Brard, Gurnam Singh (2007) East of Indus: My Memories of Old Punjab
**মুস্তাফা আকিনচি** (ইংরেজি: Mustafa Akıncı তুর্কি উচ্চারণ: [mustafa akɯnd͡ʒɯ]; জন্ম ২৮ ডিসেম্বর ১৯৪৭) হলেন একজন তুর্কি সাইপ্রিয়টর্স (তুর্কি জাতিগত সাইপ্রাসীয়) রাজনীতিবিদ এবং উত্তর সাইপ্রাসের সাবেক রাষ্ট্রপতি। তিনি ২০১৫ সালের এপ্রিল থেকে ২০২০ সালের অক্টোবর পর্যন্ত এ দ্বায়িত্ব পালন করেন।

আকিনচি পেশায় একজন স্থপতি ছিলেন, তিনি ১৯৭৬ সালে ২৮ বছর বয়সে তৎকালীন রাষ্ট্রপতি রউফ ডেনক্টাসের কমিউনাল লিবারেশন পার্টি (টিকেপি) থেকে নিকোসিয়া টার্কিশ মিকনিসিপালিটির মেয়র নির্বাচিত হন। আকিনচি ১৯৯০ সাল পর্যন্ত ১৪ বছর এ পদে অধিষ্ঠিত ছিলেন, এ সময় তিনি শহরের ব্যাপক উন্নয়ন কাজের নেতৃত্বদানের ফলে স্থাপত্যে আগা খান পুরস্কার লাভ করেন। ১৯৮৭ সালে তিনি টিকেপির সেক্রেটারি জেনারেল হিসাবে নিয়োগ পান, একইসাথে আকিনচি ১৯৯৩ থেকে ২০০৯ সাল পর্যন্ত সংসদ সদস্য এবং ১৯৯৯ থেকে ২০০১ পর্যন্ত উপ - প্রধানমন্ত্রী ও স্বরাষ্ট্র মন্ত্রী ছিলেন। ২০০১ সালে মুস্তাফা টিকেপি দলের নেতৃত্ব থেকে বেড়িয়ে আসেন। ২০০৩ সালে তিনি অ্যান্ড ডেমোক্রেসি মুভমেন্ট গঠন করেন এবং এর নেতা নির্বাচিত হন।

প্রাথমিক জীবন
-------------

আকিনচি ১৯৪৭ সালে ২৮ ডিসেম্বর লিমাস্সোলে জন্মগ্রহণ করেন। তিনি মিডল ইস্ট টেকনিক্যাল ইউনিভার্সিটি থেকে স্থাপত্য বিদ্যায় পড়াশুনা করেন। এ বিশ্ববিদ্যালয়েই তার সহধর্মিনী মিরাল আকিনচির সাথে প্রথম দেখা হয়। ১৯৭৩ সালে তিনি সাইপ্রাসে ফিরে আসেন এবং ১৯৭৪ বিয়ে করেন। তাদের প্রথম সন্তান দোজা ১৯৭৫ সালে জন্মগ্রহণ করে।

রাজনৈতিক জীবন
-------------

মুস্তাফা আকিনচি ১৯৯৩ থেকে ২০০৯ পর্যন্ত উত্তর সাইপ্রাসের সংসদ সদস্য ছিল। ১৫ এপ্রিল ১৯৯৫ সালে রাষ্ট্রপতি নির্বাচনে আকিনচি অংশগ্রহণ করেছিলেন, সে নির্বাচনে তিনি টিকেপির প্রার্থী ছিলেন এবং ১৪.২৩% ভোট পেয়ে ৪র্থ স্থান অর্জন করেছিলেন। অগ্রজ তিন প্রতিদ্বন্দ্বী ছিলেন সিটিপি প্রার্থী অজকার অজগুর, ইউপিবি প্রার্থী ডার্বিস এরোগলু ও স্বতন্ত্র প্রার্থী রউফ ডেনকটাস। ৩০ ডিসেম্বর ১৯৯৮ সালে আকিনচি উত্তর সাইপ্রাসের স্বরাষ্ট্র মন্ত্রী এবং ডার্বিস এরোগলুর ষষ্ঠ মন্ত্রিসভার উপ প্রধানমন্ত্রী নির্বাচিত হন। আকিনচি হয়ে উঠেছিলেন টিকেপির সর্বোচ্চ নেতা এবং ইউপিবি-টিকেপি জোটের দ্বিতীয় সারির নেতা।

### পিচ অ্যান্ড ডেমোক্রেসি মুভমেন্ট

মুস্তাফা আকিনচি ২০০৩ সালে সামাজিক পিচ অ্যান্ড ডেমোক্রেসি আন্দোলন নামে নতুন দল গঠন করেন। যার উদ্দেশ্য ছিল সাইপ্রাস নিয়ে জাতিসংঘের আনান পরিকল্পনাকে বাস্তবায়ন করা।

### রাষ্ট্রপতি

মুস্তাফা আকিনচি ২০১৫ সালের ১৩ মার্চ রাষ্ট্রপতি নির্বাচনের জন্য তার নমিনেশন পেপার সফলভাবে জমা করেন। ১৯ এপ্রিল অনুষ্ঠিত নির্বাচনে মুস্তাফা আকিনচি ২৬.৯% ভোটে বিজয়ী হয়, তিনি ২য় ধাপে নিকটতম প্রতিদ্বন্দ্বী প্রাক্তন রাষ্ট্রপতি ডার্বিস এরোগলুকে পরাজিত করেছিলেন, যিনি ২৮.২% ভোট পেয়েছিলেন। আকিনচি ১ম ধাপে পিছিয়ে থাকলেও ২য় ধাপে এগিয়ে যায়, তিনি গড়ে ৬০.৫% ভোট পেয়ে উত্তর সাইপ্রাসের রাষ্ট্রপতি নির্বাচিত হয়েছিলেন।

বই
--

আকিনচি ২০১০ সালে তার নিকোসিয়া তুর্কিশ মিউনিসিপালিটির মেয়রের অভিজ্ঞতা সম্পর্কে বই লিখেন "মেয়র অফিসের ১৪ বছর" (Belediye Başkanlığı'nda 14 yıl)।

তথ্যসূত্র
---------

1. ↑  "উত্তর সাইপ্রাসের নতুন প্রেসিডেন্ট মুস্তাফা আকিনচি"। নয়াদিগন্ত। সংগ্রহের তারিখ ৪ নভেম্বর ২০১৭। [*স্থায়ীভাবে অকার্যকর সংযোগ*]
**সুন্দরগড়** (ইংরেজি: Sundargarh) ভারতের ওড়িশা রাজ্যের সুন্দরগড় জেলার একটি শহর ও পৌরসভা এলাকা।

ইতিহাস
------

১৯৪৮ সাল পর্যন্ত এই শহর ব্রিটিশ ভারতের গাংপুর রাজ্যের রাজধানী ছিল।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°০৭′ উত্তর ৮৪°০২′ পূর্ব﻿ / ﻿২২.১২° উত্তর ৮৪.০৩° পূর্ব﻿ / 22.12; 84.03। সমুদ্র সমতল হতে এর গড় উচ্চতা হল ২৩৩ মিটার (৭৬৪ ফুট)।

রাজনীতি
-------

এখানকার বর্তমান সাংসদ হচ্ছেন জুয়াল ওরাম। জুয়াল ২০১৪ থেকে ২০১৯ পর্যন্ত উপজাতি বিষয়ক মন্ত্রী ছিলেন। তিনি ভূমিপুত্র ও স্বনামধন্য হকি খেলোয়াড় **দিলীপ তীরকে** কে পরাজিত করে বিজয়ী হন।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে সুন্দরগড় শহরের জনসংখ্যা হল ৩৮,৪০২ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে সুন্দরগড় এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী।

এখানে বসবাসকারীদের মধ্যে জাত পাত ও কুসংস্কার এর প্রভাব দেখা যায়।

তথ্যসূত্র
---------

1. ↑  "Sundargarh"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**মিনিমাতা আগম দাস গুরু** (১৫ মার্চ ১৯১৬ - ১৯৭৩) একজন ভারতীয় জাতীয় কংগ্রেস পার্টির ভারতীয় এবং প্রথম, দ্বিতীয়, তৃতীয়, চতুর্থ, এবং পঞ্চম লোকসভা (ভারতের সংসদের নিম্নকক্ষ) সংসদ সদস্য ছিলেন।

প্রাথমিক জীবন
-------------

মিনিমতা ১৯১৬ সালে আসামের নওয়াগাঁও জেলায় জন্মগ্রহণ করেন। তিনি নওয়াগাঁও ও রায়পুরের বালিকা বিদ্যালয়ে পড়ালেখা করেন।

রাজনৈতিক জীবন
-------------

মিনিমাতা তৎকালীন এমপি তার স্বামী গুরু আগামদাসের মৃত্যুর পর ১৯৫৫ সালের উপনির্বাচনে বিজয় লাভ করার মাধ্যমে লোকসভার সদস্য হিসেবে প্রথমবারের মতো নির্বাচিত হন।কংগ্রেস দলের মনোনয়ন নিয়ে তিনি একই আসন পুনরায় জিতেছিলেন। ১৯৬২ সালে, তিনি মধ্যপ্রদেশের বালোদা বাজারে একটি নির্ধারিত জাতের সংরক্ষিত আসনে ভারতীয় জাতীয় কংগ্রেস দলের পক্ষে প্রতিদ্বন্দ্বিতা করেন। তিনি ভোটের ৪২% এর বেশি ভোট পেয়ে প্রজা সমাজতান্ত্রিক দলের প্রার্থীকে পরাজিত করেছিলেন। ১৯৬৭ সালে, তিনি জানজগিরে জন্য নির্ধারিত জাতের সংরক্ষিত আসনে ভারতীয় জাতীয় কংগ্রেস দলের পক্ষে প্রতিদ্বন্দ্বিতা করেন, তখন সেটি মধ্যপ্রদেশ রাজ্যের অর্ন্তভুক্ত ছিল, এবং ৬২% ভোট পেয়ে বিজয়ী হন। ১৯৭১ সালে তিনি আবারও ভারতীয় জাতীয় কংগ্রেস পার্টির পক্ষে সেখানে প্রতিদ্বন্দ্বিতা করেন এবং পুনরায় নির্বাচনে জয়ী হন। ১৯৭৩ সালে তার সংসদীয় মেয়াদ শেষ হওয়ার আগেই তিনি মারা যান, যার ফলস্বরূপ সেখানে একটি উপনির্বাচন অনুষ্ঠিত হয়।

সংসদীয় কাজের পাশাপাশি তিনি রাজ্য কংগ্রেস কমিটির সাধারণ সম্পাদক হিসাবে দায়িত্ব পালন করেন; গুরু ঘাসিদাস সেবা সংঘের সভাপতি; হরিজন শিক্ষা সোসাইটির সভাপতি; স্টেট ডিপ্রেসড ক্লাস লীগের ভাইস প্রেসিডেন্ট; মহিলা মণ্ডল, রায়পুরের সচিবে দায়িত্ব পালন করেন। তিনি সমাজকল্যাণ বোর্ড, রায়পুর ও রায়পুর জেলা কংগ্রেস কমিটির সদস্য ছিলেন।
মনিমাতা সত্তমী রাজনীতির সাথে জড়িত ছিল, এটি ছিল আম্বেদকরিত দলিত আত্মনির্ভরতার একটি রূপ। তার স্বামী মৃত্যুর পর, তিনি উক্ত সম্প্রদায়ের নেতৃত্ব গ্রহণ করেন। তিনি বর্ণবাদ ও অস্পৃশ্যতা, পাশাপাশি বাল্যবিবাহ ও যৌতুকের বিরুদ্ধে সৌচ্চার ছিলেন।

ব্যক্তিগত জীবন
--------------

তিনি ২ আগস্ট, ১৯৩০ সালে শ্রী আগম দাস গুরুর সাথে বিবাহ বন্ধনে আবদ্ধ হন। তার সংসদীয় জীবনবৃত্তান্তে তার শখ হিসেবে সেলাইয, সূচিকর্ম, রান্না ও বাগান এবং সামাজিক ও রাজনৈতিক বিষয় নিয়ে বিতর্ক এবং আলোচনা বিষয়গুলো তালিকাভুক্ত করা আছে।
রায়পুর থেকে দিল্লির একটি ফ্লাইটে বিমান দুর্ঘটনায় মিনিমতা মারা যান; প্লাম বিমানবন্দরে অবতরণের চেষ্টার সময় বিমানটি বিধ্বস্ত হয়।

তথ্যসূত্র
---------

1. 1 2  Kshīrasāgara, Rāmacandra (১৯৯৪)। *Dalit movement in India and its leaders, 1857-1956*। : M.D. Publications। পৃষ্ঠা 270–271।
2. 1 2 3 4 5  "Lok Sabha member profiles"। *Lok Sabha*। সংগ্রহের তারিখ ২৯ জুলাই ২০১৭।
3. ↑  *Statistical Report on General Elections, 1962, to the Third Lok Sabha*। : Election Commission of India। পৃষ্ঠা 109।
4. ↑  *Statistical Report on General Elections, 1967, to the Fourth Lok Sabha*। : Election Commission of India। পৃষ্ঠা 131।
5. ↑  *Statistical Report on General Elections, 1971 to the Fifth Lok Sabha*। : Election Commission of India। পৃষ্ঠা 142।
6. 1 2  Singh, Yasna (২০১৩)। *Satnami Self-Assertion and Dalit Activism: everyday life and caste in rural Chhattisgarh (central India) (PhD Dissertation)*। : London School of Economics and Political Science e-theses।
7. ↑  Sen, Ilina (২০১৪)। *Inside Chhattisgarh: A Political Memoir*। Penguin।
**মিফতাহুল উলুম একাডেমি (এমইউএ)** (অনুবাদ: "জ্ঞানের চাবিকাঠি") মার্কিন যুক্তরাষ্ট্রের নিউ জার্সি অঙ্গরাজ্যের হাডসন কাউন্টির ইউনিয়ন সিটিতে অবস্থিত একটি বেসরকারি ইসলামিক শিক্ষাপ্রতিষ্ঠান (মাদ্রাসা)। একাডেমিটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়। ২০১৭ সাল থেকে একাডেমিটি কগনিয়া (অলাভজনক সংস্থা) (পূর্বেরঃ অ্যাডভান্সড) দ্বারা স্বীকৃত।

২০১৭–-১৮ শিক্ষাবর্ষ হিসাবে, এই একাডেমিতে শিক্ষার্থী-শিক্ষকের অনুপাত ৬.৬: ১ এবং এতে ১৫২ জন শিক্ষার্থী (প্রাক কিন্ডারগার্টেন আরও ৩৪ জন) এবং ২২.৯ শ্রেণিকক্ষের শিক্ষক (*এফটিই* ভিত্তিতে) ছিল। একাডেমিতে শিক্ষার্থীদের ৪২.৮% (৬৫) এশিয়ান, ২৭.৬% (৪২) শ্বেতাঙ্গ, ১৫.৮% (২৪) কৃষ্ণাঙ্গ, ১৩.২% (২০) দুই বা ততোধিক জাতির এবং ০.৭% (১) হিস্পানিক ছিল।

ইতিহাস
------

১৯৯২ সালে একাডেমিটি নিউ জার্সির গুটেনবার্গের একটি আবাসিক ভবনে একটি সমবায় হোম-স্কুলিং কেন্দ্র হিসাবে শুরু হয়। ১৯৯৬ সালে এটি নিবন্ধিত অলাভজনক সংস্থা হিসাবে ৫০১ (সি) ১ মর্যাদা পেয়েছে। ২০০১ সালে এটি ইউনিয়ন সিটিতে স্থানান্তরিত হয় এবং ২০০৭ সালে ১৫ তম স্ট্রিট এবং বার্জলাইন অ্যাভিনিউয়ের কোণায় এটির বর্তমান অবস্থানে স্থানান্তরিত হয়। ২০০৭ সালে মিফতাহুল উলুম একাডেমি অ্যাডভান্সড (বর্তমানের কগনিয়া) এবং সিআইএসএনএ থেকে স্বীকৃতি অর্জন করেছে।

পাঠক্রম বহির্ভূত কার্যক্রম
--------------------------

২০১১ সালের ফেব্রুয়ারিতে, স্কুলের সামাজিক শিক্ষা ও ধর্ম শিক্ষক কোচ ক্যান্ডিস এলাম এবং তত্ত্বাবধায়ক কোচ পূয়া নিলির তত্ত্বাবধানে মিফতাহুল উলুম একাডেমির ১১ জন শিক্ষার্থীর একটি দল প্রতিযোগিতামূলক মক সিভিল ট্রায়ালে অংশ নিয়েছিল। শিক্ষার্থীর দলটি হাডসন কাউন্টি কোর্টহাউসের আরও তিনটি হাডসন কাউন্টি স্কুলের শিক্ষার্থীদের বিরুদ্ধে প্রতিযোগিতা করছিল।

একাডেমি সেমি-ফাইনালে যায় (আগের বছর কেবল কোয়ার্টার ফাইনালে উঠেছিল), এবং দিনের শুরুতে জার্সি সিটির ম্যাকনেয়ার একাডেমিক উচ্চ বিদ্যালয়ের মুখোমুখি হয়েছিল, তারপরে বায়ন হাই স্কুলের বিপক্ষে মুখোমুখি হয়েছিল। প্রাথমিকভাবে, জুরি তাদের জয় দিয়েছিল, কিন্তু বিচারক বায়নের পক্ষে চূড়ান্ত সিদ্ধান্ত দিবার পরে মিফতাহুল উলূম দল দ্বিতীয় অবস্থানে রয়েছিল।

তথ্যসূত্র
---------

1. 1 2  "Contact"। *Miftaahul Uloom Academy* (ইংরেজি ভাষায়)। সংগ্রহের তারিখ ২০২১-০৫-০৯।
2. ↑  "About MUA NJ". Miftaahul Uloom Academy. Accessed June 7, 2015.
3. 1 2 3  "About-Miftaahul Uloom Academy"। *Miftaahul Uloom Academy* (ইংরেজি ভাষায়)। সংগ্রহের তারিখ ২০২১-০৫-০৯।
4. 1 2 3 4 5  School data for Miftaahul Uloom Academy  ওয়েব্যাক মেশিনে আর্কাইভকৃত ৯ মে ২০২১ তারিখে, National Center for Education Statistics. Accessed September 1, 2020.
5. 1 2  Miftaahul Uloom Academy, AdvancEd. Accessed October 29, 2020.
6. ↑  "About MUA", Miftaahul Uloom Academy. Accessed April 12, 2012.

বহিঃসংযোগ
---------


উইকিমিডিয়া কমন্সে **মিফতাহুল উলুম একাডেমি** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* মিফতাহুল উলুম একাডেমি  ওয়েব্যাক মেশিনে আর্কাইভকৃত ৯ মে ২০২১ তারিখে, জাতীয় শিক্ষার পরিসংখ্যান কেন্দ্র
**জগলুর** (ইংরেজি: Jagalur) ভারতের কর্ণাটক রাজ্যের দাবণগেরে জেলার একটি পঞ্চায়েত-শাসিত শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৪°৩২′ উত্তর ৭৬°২১′ পূর্ব﻿ / ﻿১৪.৫৩° উত্তর ৭৬.৩৫° পূর্ব﻿ / 14.53; 76.35। সমুদ্র সমতল হতে এর গড় উচ্চতা হল ৬৬৮ মিটার (২১৯১ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে জাগালুর শহরের জনসংখ্যা হল ১৪,৭৪১ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৭০%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে জাগালুর এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

তথ্যসূত্র
---------

1. ↑  "Jagalur"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৬, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৬, ২০০৭।

|  |  |
| --- | --- |
|  | *এই নিবন্ধটি ভারতের কর্ণাটক রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণের মাধ্যমে উইকিপিডিয়াকে সাহায্য করতে পারেন।* |
**সান্তা ত্রিনিতা** ( উচ্চারিত [ˈsanta ˈtriːnita] ; ইতালীয় অর্থ হল "পবত্র ত্রিত্ব") পিয়াজার সামনে অবস্থিত একটি রোমান ক্যাথলিক গির্জা। এটি যা ইতালির তোসকানা অঞ্চলের ফ্লোরেন্সের ভায়া দে' টর্নাবুওনি সড়কের পাশে অবস্থিত। এটি ১০৯২ সালে একজন ফ্লোরেন্টাইন সম্ভ্রান্ত ব্যক্তি দ্বারা প্রতিষ্ঠিত। এটি সন্ন্যাসীদের ভ্যালুমব্রোসান ধারার মাতৃগির্জা।

ইতিহাস
------

গির্জাটি সাসেটি চ্যাপেলের আবাসস্থল। এখানে যেখানে ডোমেনিকো ঘিরল্যান্ডাইওর ১৫ শতকের ফ্রেস্কো এবং লরেঞ্জো মোনাকোর ফ্রেস্কো সহ বার্তোলিনি সালিমবেনি চ্যাপেল রয়েছে।

বর্তমান গির্জাটি ১২৫৮-১২৮০ সালে পূর্ব-বিদ্যমান ১১ শতকের গির্জার স্থানে নির্মিত হয়েছিল। কয়েক শতাব্দী ধরেীর একাধিক পুনর্গঠন ঘটেছে। ম্যানেরিস্ট ফ্যাসাড (১৫৯৩-১৫৯৪) বার্নার্ডো বুওন্টালেন্টি দ্বারা ডিজাইন করা হয়েছিল। *ট্রিনিটির* কেন্দ্রীয় দরজার উপর ভিত্তি-ত্রাণটি পিট্রো বার্নিনি এবং জিওভান্নি বাতিস্তা ক্যাসিনি তৈরি করেছিল। ১৭ শতকের কাঠের দরজায় খোদাই করা প্যানেল রয়েছে। এতে ভ্যালুমব্রোসান ধারার সাধুদের চিত্রিত করা হয়েছে।। বাইরের পিয়াজার কলাম অফ জাস্টিস ( *কোলোনা ডি গিউস্টিজিয়া* ) রোমের কারাকাল্লার স্নান থেকে উদ্ভূত। পোপ পিয়াস চতুর্থ কসিমো আই ডি' মেডিসিকে এটি উপহার দিয়েছিলেন। এটি ১৫৬৫ সালে মন্টেমুরলোর যুদ্ধের স্মরণে নির্মিত হয়েছিল। এই যুদ্ধে ফ্লোরেন্স সিয়েনাকে পরাজিত করেছিল।

*সিমাবুয়ের সান্তা ত্রিনিতা মায়েস্তা* একবার গির্জার উচ্চ বেদীতে ছিল। পরে পাশের একটি চ্যাপেলে এটি স্থানান্তরিত হয়েছিল। এটি এখন উফিজিতে প্রদর্শিত হয়।

তথ্যসূত্র
---------

1. ↑  Borsook, Eve (১৯৯১)। *The Companion Guide to Florence*। HarperCollins। পৃষ্ঠা 187–191। আইএসবিএন 0-00-215139-1।
ভার্সকা প্যারিশ, উত্তর-পূর্ব সীমান্তের বৃত্ত দ্বারা চিহ্নিত স্যাটসে বুট সহ। রাশিয়ার মধ্য দিয়ে রাস্তা পারাপারটি হলুদ বর্ণের
স্যাটসে বুটেতে রাশিয়ার দুটি অঞ্চলের একটিতে স্থাপিত সাইনবোর্ড
**স্যাটসে বুট** (এস্তোনীয়: *Saatse saabas* রুশ: Саатсеский сапог) রাশিয়ান ১১৫ হেক্টর (২৮০ একর) অঞ্চল জুড়ে বিস্তৃত ভূখণ্ড যা এস্তোনিয়ান গ্রাম লুতেপা এবং সেসনিকির বুক চিরে ১৭৮ নম্বর রাস্তা দিয়ে প্রসারিত হয়েছে। জমির টুকরোটি বুটের সাথে সাদৃশ্যপূর্ণ, এ কারণেই এই জায়গার এমন নাম দেওয়া হয়েছে।

এটি উল্লেখযোগ্য যে, এখন পর্যন্ত এস্তোনিয়ান গ্রামগুলি সেসনিকি, উলিটিনা এবং স্যাটসে কার্যকরভাবে ছিটমহল ছিল, কারণ রাস্তা দিয়ে তারা কেবল রাশিয়ান অঞ্চল দিয়ে ৯০০ মিটার (৩০০০ ফুট) ভ্রমণে পৌঁছতে পারত। রাশিয়ার এই অঞ্চলে গাড়ি চালানোর জন্য কোনো অনুমতির প্রয়োজন হয়ে না, যদিও এই অঞ্চল দিয়ে পায়ে হাঁটা বা গাড়ি থামানো নিষিদ্ধ। যদি চালক নিয়ন্ত্রণের মধ্যে গাড়িটি থামানো হয় তবে তাদেরকে গ্রেপ্তার করে জিজ্ঞাসাবাদ করা হতে পারে এবং জরিমানাও করা হতে পারে। তবে থামানোর কারণ যদি  ড্রাইভারের নিয়ন্ত্রণের বাইরে থাকে যেমনঃ জ্বালানী ফুরিয়ে যায় তখন স্যাটসের এস্তোনীয় সীমান্ত বিভাগের সাথে যোগাযোগ করতে হবে এবং তারা আসা ও  সাহায্য  করার আগে পর্যন্ত বাহনটি ছাড়া যাবে না। রাস্তার একটি নুড়ি পৃষ্ঠ রয়েছে। রাশিয়া এস্তোনিয়াকে  রাস্তাটি রক্ষণাবেক্ষণের অনুমতি দিয়েছে, তবে রাস্তাটি প্রশস্ত করার অনুমতি দেয়নি।

২০০৮ সালে মাতসুরির সাথে সেশনিকি সংযোগকারী একটি নতুন রাস্তা চালু হয়, এটি 'বুট' দিয়ে না গিয়ে পূর্বোক্ত গ্রামগুলিতে পৌঁছানো সম্ভব করে তোলে। ভার্সকা থেকে যদি যাওয়া হয়ে  তবে এটি একটি ১৫-২০ কিলোমিটােরর (৯-১২মাইল) পথে।

ইতিহাস
------

এস্তোনীয়—রাশিয়ান সীমান্তটি ১৯৪৪ সালে সেতুমায়  প্রতিষ্ঠা করা হয়েছিল যখন এস্তোনীয় পেটশেরি অংশটির বেশিরভাগ অঞ্চল রাশিয়ান এসএফএসআর এর অধিনে চলে গিয়েছিল। সোভিয়েত যুগে এটি ছিল সোভিয়েত ইউনিয়নের দুটি নির্বাচনী প্রজাতন্ত্রের মধ্যে কেবল প্রশাসনিক সীমানা। ১৯৯১ সালে এস্তোনিয়া আবার স্বাধীনতা অর্জন করে এবং তখন থেকে একই সীমান্ত (আনুষ্ঠানিকভাবে এস্তোনিয়ার দ্বারা 'নিয়ন্ত্রণের রেখা' হিসাবে পরিচিত) দু'দেশের মধ্যে আন্তর্জাতিক সীমানা হিসেবে বিবেচিত হয়। এখানকার  সীমানাটির আকার বিষম হওয়ার কারণ হল এই অঞ্চলটি ঐতিহাসিকভাবে আরও ২  কিলোমিটার পূর্ব দিকে গোরোদিশে নামক  গ্রামে একটি খামারের মালিকানাধীন ছিল।

ভবিষ্যত
-------

নতুন এস্তোনিয়ান—রাশিয়ান সীমান্ত চুক্তি অনুসারে, বুটটি সোজা করা হবে এবং একই সাথে সীমান্ত জটিলতা বাদ দিয়ে দেওয়ার কথাও বলা হয়ে। বলা হয় বুটের অঞ্চলটি এস্তোনিয়াকে দিয়ে দেওয়া হবে, ভারস্কা ও মেরিমি অঞ্চল দু'টির বিনিময়ে। ২০০৫ সালের  চুক্তিটিতে এস্তোনিয়া এবং রাশিয়ার পররাষ্ট্রমন্ত্রীগণ  স্বাক্ষর করেন এবং আবারও ২০১৪ সালে নতুন করে চুক্তিটিতে স্বাক্ষরিত হয়।

তথ্যসূত্র
---------

1. 1 2 3 4  Border tweak steals tourism magnet (Postimees 7 Aug 2013)
2. ↑  "Estonia, Russia to exchange 128.6 hectares of land under border treaty"। Postimees। ২০১৩-০৫-২৮। সংগ্রহের তারিখ ১১ মার্চ ২০১৪।
3. ↑
**স্মৃতিবর্ধনবিদ্যা** বা Mnemonic (উচ্চারণ: [nəˈmɒnɪk]) এক ধরনের স্মৃতি সহায়িকা যা পুরোপুরিই শিক্ষা সংশ্লিষ্ট কাজে ব্যবহৃত হয়। মানুষের মন অর্থহীন শত শত ধারাবাহিক উপাত্তও মনে রাখতে পারেনা, কিন্তু যদি উপাত্তের মধ্যে স্থান-কাল, ব্যক্তি বা অন্য বিশেষ কোন উপাদান সংশ্লিষ্ট অর্থ নিহিত থাকে তবে তা সহজেই তার মনে গেঁথে যায়। এই মূলনীতির উপর ভিত্তি করেই স্মৃতিবর্ধনবিদ্যা কাজ শুরু করে থাকে। এই বিদ্যা কেবলমাত্র পৌনঃপুনিকতা নির্ভর নয় বরং আত্মস্থ উপাত্তের তালিকা এবং সহজে মনে রাখার মূলগত পদ্ধতির মধ্যে সমন্বয় সাধনের উপর এর সফলতা অনেকাংশেই নির্ভর করে। অর্থাৎ মানব মনে একটি অর্থবহ ধারাবাহিকতার আবহ সৃষ্টি করাই এই বিদ্যার প্রাথমিক কাজ। এই ধারাবাহিকতার সাথে সম্মিলন ঘটতে হয় মানুষটির শব্দার্থবিদ্যার প্রসারের। এভাবে প্রয়োজনীয় সবকিছুর সামঞ্জস্যপূর্ণ সমন্বয়ের মাধ্যমেই এটি একটি সক্রিয় স্মৃতি সহায়িকা হিসেবে আত্মপ্রকাশ করতে পারে।

নাকেল স্মৃতিবর্ধন পদ্ধতি হাত মুষ্টি করে আঙুলের গোড়া ও দুটি আঙুলের মধ্যবর্তী নিচু স্হানে বছরের মাসের দিনের বিন্যাস করে মনে রাখা যায়। 
*Mnemonic* শব্দটি প্রাচীন গ্রীক শব্দ μνημονικός থেকে উৎপত্তি লাভ করেছে যার অর্থ "স্মৃতি সংক্রান্ত"। এর সাথে নিমোসাইন (Mnemosyne) শব্দটি সংশ্লিষ্ট যার অর্থ "স্মৃতিচিহ্ন"। গ্রিক পুরাণে নিমোসাইন হল মূসার মা'র নাম। এই দুইটি শব্দই আবার "নেমা" (Mnema) শব্দটিকে নির্দেশ করে। এর অর্থও স্মৃতি। স্মৃতিবর্ধনবিদ্যা চর্চার প্রথম যে দলিলটি পাওয়া যায় তা হলো সিসারো রচিত দ্য ওরেটর গ্রন্থে উল্লেখিত স্থানের পদ্ধতি।

তথ্যসূত্র
---------

1. ↑  Liddell, H. G. (১৮৮৯)। *Intermediate Greek-English Lexicon*। Oxford: Oxford University Press। আইএসবিএন ০-১৯-৯১০২০৬-৬।  একের অধিক author-name-list parameters উল্লেখ করা হয়েছে (সাহায্য)

বহিঃসংযোগ
---------

* AOPA Online - Mnemonics
* Medical Mnemonics.com: World's Database of Medical Mnemonics
* Mnemonics Collection for Students  ওয়েব্যাক মেশিনে আর্কাইভকৃত ২৭ নভেম্বর ২০০৬ তারিখে
* Mnemonic-device.com
২০০৯ সালের ফেব্রুয়ারী মাসে কাবুলে অভিযান ছিল ২০০৯ সালের ১১ ফেব্রুয়ারি আফগানিস্তানের কাবুলে আফগান সরকারের লক্ষ্যবস্তুর বিরুদ্ধে তালেবানের ধারাবাহিক হামলা চলছিল। ২০০৯ সালের ফেব্রুয়ারীর এই হামলায় ২১ জন নিহত ও ৫৭ জন আহত হয়। আফগানিস্তান ও পাকিস্তানে নিযুক্ত নতুন মার্কিন দূত রিচার্ড হলব্রুকের দেশে আসার আগের দিন এই হামলার ঘটনা ঘটে, যা আতঙ্কের সৃষ্টি করে। 

আট জন তালেবান যোদ্ধা এই হামলায় জড়িত ছিল এবং তারা সবাই নিহত হয়েছিল। পাঁচ তালেবান বিচার মন্ত্রণালয়ের ভবনে হামলা চালিয়ে দুই রক্ষীকে হত্যা করে এবং প্রায় এক ঘণ্টা ধরে ভবনটি অবরুদ্ধ করে রাখে। সেখানে মারামারিতে প্রায় ১০ জনের মৃত্যু হয়। কারা অধিদপ্তরে একজন হামলাকারী একটি চেকপয়েন্টে নিজেকে উড়িয়ে দেয় এবং অন্যজন ভবনের ভেতরে ঢুকে নিজেকে উড়িয়ে দেয় এবং নিজেকে উড়িয়ে দেয়, এতে সাতজন নিহত ও ১৫ জন আহত হয়। শিক্ষা মন্ত্রণালয় ভবনে হামলা চালানোর আগেই এক হামলাকারী নিহত হয়।

তালেবান হামলার দাবি করে বলেছে, তারা পুল-ই-চরখি কারাগারে বন্দীদের হত্যার প্রতিশোধ নিয়েছে।  আফগান কর্মকর্তারা জানিয়েছেন, আটক করা টেক্সট মেসেজের ভিত্তিতে হামলার মূল পরিকল্পনাকারী পাকিস্তানে অবস্থান করছে।  একজন মার্কিন কর্মকর্তা জালালউদ্দিন হাক্কানির অনুগত যোদ্ধাদের দায়ী করেছেন।  তারা বলেছে নিশ্চিতভাবেই এতে হক্কানি নেটওয়ার্কের সম্পৃক্তা রয়েছে। 

১৮ ই মার্চ, আফগানিস্তানের ন্যাশনাল ডিরেক্টরেট ফর সিকিউরিটির কর্মকর্তারা ঘোষণা করেন যে তারা কাবুল ও লোগার প্রদেশে সাতজনকে গ্রেপ্তার করেছে এবং অষ্টম জনকে হত্যা করেছে যারা এই অভিযানের পরিকল্পনা ও পরিচালনার সাথে জড়িত ছিল। অধিদপ্তরের একজন মুখপাত্র সৈয়দ আনসারি বলেন, হামলাকারীরা পাকিস্তানে প্রশিক্ষণ নিয়েছিল এবং হামলার আগে ও পরে পাকিস্তান-ভিত্তিক হ্যান্ডলারদের সাথে যোগাযোগ করেছিল বলে মনে করা হয়। 

আনসারি বলেছেন যে মোহাম্মদ হারিস নামে একজন আফগান ব্যক্তি পাকিস্তানের ওয়াজিরিস্তানে অভিযান পরিচালনা করতে সাহায্য করেছিল, সম্ভবত পাকিস্তানের ইন্টার-সার্ভিস ইন্টেলিজেন্স ডিরেক্টরেটের সহায়তায়। আনসারি যোগ করেছেন যে হামলাকারীরা একটি মেগাফোন, বেশ কয়েক দিনের জন্য পর্যাপ্ত খাবার এবং একে অপরের সাথে এবং পাকিস্তানে তাদের মাস্টারমাইন্ডের সাথে যোগাযোগ রাখার জন্য সেলফোন দিয়ে সজ্জিত ছিল।

তথ্যসূত্র
---------

1. 1 2  Obama’s Special Envoy Arrives in Afghanistan - NYTimes.com
2. ↑  More on the Attacks in Afghanistan - NYTimes.com
3. ↑  High alert as Holbrooke lands in Kabul
4. ↑  Oppel, Richard, Jr. Wafa, Abdul Waheed, and Sangar Rahimi, "20 Dead As Taliban Attackers Storm Kabul Offices", *The New York Times*, February 12, 2009, p. 1.
5. ↑  Afghanistan: Taliban Al-Hamza Brigade carried out Kabul assault says message - Adnkronos Security
6. ↑  Obama's envoy lands in a Kabul shaken by Taliban assault - The New York Times
7. ↑  Kabul suicide attack shows Afghanistan becoming more like Iraq - UPI.com
8. ↑  Faiez, M. Karim, and Laura King, "Suspects Held In Attacks On Afghanistan's Capital", *Los Angeles Times*, March 19, 2009, p. 25.
9. ↑  Rahimi, Sangar, and Carlotta Gall, "Pakistan Accused Of Link To Kabul Attacks", *The New York Times*, March 20, 2009, p. 12.

প্রবেশদ্বার: আফগানিস্তান
**টার্বিয়াম গ্যালিয়াম গারনেট** (টিজিজি) এক ধরনের সিন্থেটিক গারনেট, যার সাথে রাসায়নিক কম্পোজিশন Tb3Ga5O12। এটি একটি ফ্যারাডে রোটেটর উপাদান যা দুর্দান্ত স্বচ্ছতার বৈশিষ্ট্যযুক্ত এবং এটি লেজারের ক্ষতির প্রতিরোধী। টিজিজি লেজার সিস্টেমের জন্য অপটিক্যাল আইসোলেটর হিসেবে, ফাইবার অপটিক সিস্টেমের জন্য অপটিক্যাল সার্কুলেটার হিসেবে, অপটিকাল মডিউলেটারগুলিতে এবং বর্তমানে ম্যাগনেটিক ফিল্ড সেন্সরে ব্যবহৃত হতে পারে। টিজিজির একটি উচ্চ ভারডেট ধ্রুবক রয়েছে যা ফ্যারাডে প্রভাবের ফলস্বরূপ হয়। এই খনিজ ক্রিয়োজেনিক তাপমাত্রার কাছে আসার সাথে সাথে ভার্ডেট ধ্রুবকটি যথেষ্ট পরিমাণে বৃদ্ধি পায়। সর্বাধিক ভারডেট ধ্রুবকগুলি টের্বিয়াম ডোপড ঘন চকচকে গ্লাসে বা টিজিজির  ক্রিস্টালগুলিতে পাওয়া যায়। ফ্যারাডে এফেক্টটি ক্রোমাটিক (যেমন এটি তরঙ্গদৈর্ঘ্যের উপর নির্ভর করে) এবং সুতরাং ভার্ডেট ধ্রুবকটি তরঙ্গদৈর্ঘ্যের বেশ শক্তিশালী ফাংশন। ২৩২ এনএম-তে, টিজিজির জন্য ভারডেট ধ্রুবকটি −১৩১ রেড / (টি ·এম) বলে জানা গেছে, যেখানে ১০৬৪ এনএম এ এটি −৩৮ র‌্যাড / (টি ·এম)। এই আচরণের অর্থ হ'ল এক তরঙ্গদৈর্ঘ্যে নির্দিষ্ট ডিগ্রি রোটেশন দিয়ে তৈরি ডিভাইসগুলি দীর্ঘতর তরঙ্গদৈর্ঘ্যে অনেক কম ঘূর্ণন উৎপাদন করবে। অনেক ফ্যারাডে রোটেটর এবং আইসোলেটর (ফ্যারাডে রোটেটরের  কি পরিমাণ উপাদান ডিভাইসের চৌম্বকীয় ক্ষেত্রের মধ্যে ঢুকানো হয় তার উপর ভিত্তি করে) পরিবর্তনযোগ্য, এইভাবে, ডিভাইসটির ডিজাইনের (নকশার সীমার মধ্যে) মাধ্যমে লেজার ব্যবহারের জন্য টিউন করা যেতে পারে।

তথ্যসূত্র
---------

1. ↑  *dx.doi.org* । সংগ্রহের তারিখ ২০২০-০৬-২৮।  `|শিরোনাম=` অনুপস্থিত বা খালি (সাহায্য)
2. ↑  Majeed, Hassaan; Shaheen, Amrozia; Anwar, Muhammad Sabieh (২০১৩-১০-২১)। "Complete Stokes polarimetry of magneto-optical Faraday effect in a terbium gallium garnet crystal at cryogenic temperatures"। *Optics Express* (ইংরেজি ভাষায়)। **21** (21): 25148–25158। আইএসএসএন 1094-4087। ডিওআই:10.1364/OE.21.025148।
3. ↑  Vojna, David; Slezák, Ondřej; Lucianetti, Antonio; Mocek, Tomáš (২০১৯-০৮-০৩)। "Verdet Constant of Magneto-Active Materials Developed for High-Power Faraday Devices"। *Applied Sciences* (ইংরেজি ভাষায়)। **9** (15): 3160। আইএসএসএন 2076-3417। ডিওআই:10.3390/app9153160।
4. ↑  "Single Frequency Lasers From Thorlabs"। *Photonics Russia*। **13** (1): 36–38। ২০১৯। আইএসএসএন 1993-7296। ডিওআই:10.22184/fros.2019.13.1.36.38।
তানজুং পেলেপস বন্দর
**তানজুং পেলেপস বন্দর** (পিটিপি, জাতিসংঘ / লোকোড: মাইটিটিপিপি) মালয়েশিয়ায় জোহর বাহুর জেলার, জোহর, শহরে অবস্থিত একটি কনটেইনার বন্দর এবং এপিএম টার্মিনাল-এর গ্লোবাল টার্মিনাল নেটওয়ার্কের অংশ, যা যৌথ ভাবে গড়ে উঠেছে।  ১৯৯৯ সালের ১০ অক্টোবর তিন মাসের পরিক্ষামূলক পরিচালনা বন্দরটি তার প্রথম জাহাজ গ্রহণ করে, এটি ৫৭১ দিনের পরিচালনা শেষে ১ মিলিয়ন বিশ ফুট সমতুল্য ইউনিট (টিইউ) সঙ্গে দ্রুততম বৃদ্ধিপাপ্ত বন্দর হিসেবে বিশ্ব রেকর্ড স্থাপন করে। ভাল কর্মক্ষমতা বন্দর এর ভাগ্য সীল, এবং এটি আনুষ্ঠানিকভাবে মালয়েশিয়ার প্রধানমন্ত্রী, টুন ড. মহাথির মোহাম্মদ দ্বারা ১৩ ই মার্চ, ২০০ তারিখে চালু হয়।

অবস্থান
-------

মালয়েশিয়ায় দক্ষিণ-পশ্চিমা জোহরের পুলাই নদীর পূর্বাঞ্চলের পোর্টটি অবস্থিত।

বৃদ্ধি
------

উন্নতি বন্দর দর্শনীয় বৃদ্ধি রেজিস্টার অব্যাহত। ১৯৯৯ সালের শেষের দিকে, টার্মিনালটি ২০,৬৯৬ টি বিশ-ফুট সমতুল্য ইউনিট (টিইইউ) পরিচালনা করেছিল, যা ২০০০ সালে ৪২৩,৭১০ টিইউ, ২০০১ সালে ২.০৫ মিলিয়ান টিইইউ এবং ২০০২ সালে ২.৬৭ মিলিয়ন টিইইউ এবং ২০০৩ সালে ৩.৪৮ মিলিয়ন টিইইউ-তে পোর্ট ক্লাং ও এর বাইরে এর ফলে মালয়েশিয়া এর বৃহত্তম বন্দর হিসাবে নিজেকে প্রতিষ্ঠিত। ২০০৪ সালে, এটি ১৫.৩% বৃদ্ধি পেয়ে ৪,০২০,৪২১ টিইউ এবং বিশ্বের ১৬ তম ব্যস্ততম কনটেইনার বন্দর হিসাবে এসেছিল।

সুবিধা
------

বর্তমান বন্দরের ৫ কিলোমিটার রৈখিক ভার্ফ দৈর্ঘ্যের সঙ্গে ১৪ বার্থ এবং একটি ১২ মিলিয়ন বর্গ মিটার কন্টেইনার ইয়ার্ড রয়েছে যার মজুত স্থানে প্রায় ২১৪,০০০ টিইইউ, ৩৮,০০০ স্থল স্লট এবং ৫,০৮০ টি রাইফার পয়েন্ট রয়েছে। ২৫ টি সারির আউটরিচ দিয়ে ৫২ টি সুপার পোস্ট-প্যানাম্যাক্স ক্যু ক্রেনস, ৮ টি (ইইই ক্রেন) এবং ১১ টির মধ্যে ২২ টি সারি বহির্ভূত এবং ডুয়েল হুইস্ট ৪০ টি পিক, ২২ টি সারি আউটরিচ এবং টুইন ২0 লিফটের মাধ্যমে সার্ফ করা হয়। বন্দরের মোট ক্ষমতা আজ প্রতি ১০.৫ মিলিয়ন টিইইউ প্রতি বছরে ম১৭৪ টি রাবার টায়ার্ড গ্যান্টি ক্রেন এবং ৩৯০ প্রাইম মুভারের কনটেইনার সুবিধা প্রায় চালানো হয়।

পেনিনসুলার মালয়েশিয়ার এক্সপ্রেসওয়ে নেটওয়ার্কে সরাসরি সংযোগ স্থাপনের পাশাপাশি বন্দরটিও ৪-ট্র্যাকের রেল টার্মিনালের মাধ্যমে দক্ষিণের দক্ষিণ থাইল্যান্ড থেকে উত্তরে উত্তর থাইল্যান্ড পর্যন্ত বিস্তৃত যে উপদ্বীপের মালবাহী রেল ব্যবস্থার সাথে যুক্ত। একটি ১৪-লেন গেট টার্মিনাল এবং ৬-লেনের এফটিজেড (ফ্রি ট্রেড জোন) রাস্তা দিয়ে আমদানি করা আমদানি ও রপ্তানিকারক কনটেইনারের জন্য একটি মসৃণ চলাচলের সময় নিশ্চিত করে। পোর্ট উন্নয়ন এলাকা পোর্ট টার্মিনাল জন্য ২,০০০ একর এবং বিনামূল্যে বাণিজ্য অঞ্চল জন্য ১,৫০০ একর গঠিত। বন্দরটি ১৫-২৯ মিটারের গভীরতা (খসড়া) সহ প্রাকৃতিকভাবে গভীর আশ্রয়কেন্দ্র এবং ৭২০ মিটারের বাঁক বেইসটি সহজেই চলাচলের জন্য যে কোনও জাহাজকে অনুমোদন করে। বন্দরের সম্পূর্ণ মাস্টার প্ল্যানে ১৫০ মিলিয়ন টিইইউ টার্মিনাল হ্যান্ডলিং ক্ষমতা নিয়ে ৯৫ বার্থ পরিকল্পনা করে, এটি দক্ষিণ পূর্ব এশিয়ার একমাত্র বন্দর যার ফলে ক্রমবর্ধমান কনটেইনার ট্র্যাফিক হ্যান্ডেল করার দীর্ঘমেয়াদী সম্ভাবনা রয়েছে। মালভূমিতে মালামাল-সিঙ্গাপুরের দ্বিতীয় লিংক থেকে পলাই নদীর মুখ থেকে বর্ধিত হওয়ার সম্ভাবনা রয়েছে।

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ৩০ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭।
3. ↑  "Transhipment Hub page from MMC Corp"। ২৪ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭।
4. ↑  "Port of Tanjung Pelepas Master Plan Page"। ৩০ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭।
**প্রেস্টন বাইপাস** যুক্তরাজ্যের প্রথম মোটরওয়ে ছিল। এটি একটি উত্তর-দক্ষিণ মোটরওয়ে নেটওয়ার্ক তৈরির একটি বৃহত্তর উদ্যোগের অংশ হিসাবে ল্যাঙ্কাশায়ার কাউন্টি কাউন্সিলের জরিপকার জেমস ড্রেক নকশা ও প্রকৌশলী করেছিলেন, যা পরে এম৬ মোটরওয়ের অংশ হয়েছিল। বাইপাসটি ১৮৫৮ সালের ৫ই ডিসেম্বর তৎকালীন প্রধানমন্ত্রী হ্যারল্ড ম্যাকমিলান খুলে দিয়েছিলেন। মহাসড়কটির নির্মাণে প্রায় ৩ মিলিয়ন পাউন্ড খরচ হয়েছিল। মূল ৮+১⁄৪-মাইল মোটরওয়েটি প্রেস্টনের পূর্ব দিকে বাম্বার সেতু ও ব্রোটনের মাঝখানে অগ্রসর হয়েছে এবং এম৬ জংশন ৩১-এ স্যামলেসবারি-এ রিবল নদীর অতিক্রম করেছে।

‘স্পেশাল রোডস অ্যাক্ট ১৯৪৯’ প্রবর্তনের আগ পর্যন্ত মোটরওয়ে নির্মাণের অনুমতি প্রদানকারী কোনো আইনি ক্ষমতা না থাকা সত্ত্বেও ১৯৩৭ সালে পরিকল্পনা শুরু হয়েছিল। প্রারম্ভিক কাজগুলি ভারী বৃষ্টিপাতের কারণে ব্যাহত হয়েছিল, যার ফলে ভিত স্থাপনার মতো বিভিন্ন ভারী ইঞ্জিনিয়ারিং কাজগুলি স্থগিত করা হয়েছিল; আবহাওয়ার ফলে মূল দুই বছরের পরিকল্পনা আরও পাঁচ মাস বিলম্বিত হয়েছিল। খোলার কয়েক সপ্তাহ পরে, সড়কটি জলের কারণে অস্থায়ীভাবে বন্ধ করতে হয়েছিল, আরও সমস্যা সৃষ্টি করেছিল, যখন ভিতের স্তরটি দ্রুত জমাট বাঁধা ও গলে যাওয়ার চক্রের (হিমাপক্ষয়) ফলে ক্ষতিগ্রস্ত হয়েছিল। 

বাইপাসটি তার অস্তিত্বের সময় দুটি পৃথক লেন-প্রশস্তকরণ প্রকল্পের দেখেছে, প্রথম ১৯৬৬ সালে যখন এটি তিনটি লেনে প্রশস্ত করা হয়েছিল, তারপর প্রতিটি অভিমুখ ১৯৯০-এর দশকে চারটি লেনে প্রসারিত করা হয়েছিল। পরবর্তী সংস্কারটি যথেষ্ট তাৎপর্যপূর্ণ ছিল, যার জন্য সমস্ত সেতু সহ সমগ্র পথ পুনর্গঠনের প্রয়োজন ছিল এবং এটি এখন কার্যকরভাবে ১৯৫৮ সালে খোলা একটি সড়ক থেকে একটি ভিন্ন মোটরওয়েতে পরিণত হয়েছে।

তথ্যসূত্র
---------

1. ↑  Marshall, Chris। "Preston Bypass"। *cbrd.co.uk*। Chris Marshall। ১০ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **প্রেস্টন বাই-পাস** সংক্রান্ত মিডিয়া রয়েছে।

* Today in History – Motorway drivers put their foot down
**মুসাফিরখানা রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *এমএফকেডব্লিউ*।

অবস্থান
-------

স্টেশন উত্তর প্রদেশের মুসাফিরখানায় অবস্থিত। এই স্টেশন থেকে পরবর্তী স্টেশন হল - অধনপুর রেলওয়ে স্টেশন এবং পূর্ববর্তী স্টেশন হল শিবনগর রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৩৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

মুসাফিরখানা রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "এমএফকেডব্লিউ/মুসাফিরখানা"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
**তাতিয়ানা আলেক্সেয়েভিনা গোলিকভা** (রাশিয়ান: Татьяна Алексеевна Голикова; জন্ম ৯ ফেব্রুয়ারি ১৯৬৬) একজন রাশিয়ান রাজনীতিবিদ এবং অর্থনীতিবিদ যিনি ২০১৮ সাল থেকে সামাজিক বিধান, শ্রম, স্বাস্থ্য ও পেনশন বিষয়ক রাশিয়ার উপ প্রধানমন্ত্রী হিসাবে দায়িত্ব পালন করছেন।

২০০৭ থেকে ২০১২ সাল পর্যন্ত তিনি স্বাস্থ্য ও সামাজিক উন্নয়ন মন্ত্রী হিসেবে দায়িত্ব পালন করেন ২০১৩ থেকে ২০১৮ সাল পর্যন্ত রাশিয়ার অ্যাকাউন্ট চেম্বারের চেয়ারম্যান হসেবে।

তিনি ১৯৮৭ সালে বিশেষত শ্রম অর্থনীতিতে প্লেখানভ ইনস্টিটিউট অফ ন্যাশনাল ইকোনমি থেকে স্নাতক হন।

কর্মজীবন
--------

গোলিকোভা ১৯৯০ থেকে ১৯৯২ সাল পর্যন্ত অর্থ মন্ত্রণালয়ের রাজ্য বাজেট বিভাগের অর্থনীতিবিদ ছিলেন। তিনি ১৯৯২ থেকে ১৯৯৫ সাল পর্যন্ত অর্থ মন্ত্রণালয়ের রাষ্ট্রীয় বাজেট বিভাগের প্রধান অর্থনীতিবিদ পদে অধিষ্ঠিত হন এবং ১৯৯৫ থেকে ১৯৯৮ সাল পর্যন্ত অর্থ মন্ত্রণালয়ের রাষ্ট্রীয় বাজেট বিভাগের উপ প্রধান ছিলেন। ১৯৯৮-এর এপ্রিল থেকে আগস্ট পর্যন্ত তিনি অর্থ মন্ত্রণালয়ের রাষ্ট্রীয় বাজেট বিভাগের প্রধান ছিলেন, আগস্ট ১৯৯৮ থেকে জুলাই ১৯৯৯ পর্যন্ত বাজেট নীতি বিভাগের প্রধান হওয়ার আগ পর্যন্ত। তিনি জুলাই ১৯৯৯ থেকে ২০০২ পর্যন্ত ডেপুটি অর্থমন্ত্রী ছিলেন ২০০২ থেকে ২০০৪ সাল পর্যন্ত প্রথম ডেপুটি অর্থমন্ত্রী । ২০০৪ থেকে সেপ্টেম্বর ২০০৭ পর্যন্ত তিনি একজন ডেপুটি অর্থমন্ত্রী ছিলেন।

### মন্ত্রী

দিমিত্রি মেদভেদেভ অনুরোধে, সেপ্টেম্বর ২০০৭ সালে গোলিকোভা স্বাস্থ্য ও সামাজিক উন্নয়ন বিষয়ক মন্ত্রী নিযুক্ত হন। তিনি ফেডারেল এন্টিনারকোটিক্স সার্ভিসের অতিরিক্ত চেয়ারম্যানের দায়িত্বে ছিলেন।

২০১২ সালে তিনি অফিস থেকে পদত্যাগ করেন।

ব্যক্তিগত জীবন
--------------

গলিকোভা ভিক্টর খ্রিস্টেনকোকে বিয়ে করেছেন, যিনি পূর্বে শিল্প ও বাণিজ্য মন্ত্রী ছিলেন। ২০০৩ সালে তারা বিয়ে করেছিল। তিনি তার ডাক নাম "মিস বাজেট" অর্জন করেছেন। তিনি বিভিন্ন পুরস্কার পেয়েছেন। যেমন, দ্বিতীয় ডিগ্রিতে (২০০১) "মাতৃভূমির সেবা", দ্বিতীয় ডিগ্রিতে (২০০৪) "মাতৃভূমির সেবা", the অর্ডার অফ অনার (ফেব্রুয়ারি ২০০৬), এবং অর্ডার অফ ফ্রেন্ডশিপ (নভেম্বর ২০০৬)।

দুর্নীতির অভিযোগ
----------------

বেশিরভাগ রাশিয়ান মিডিয়ায় গলিকোভা দুর্নীতির অভিযোগে ব্যাপকভাবে অভিযুক্ত, প্রধানত ফার্মস্টান্ডার্ডের সাথে তার সম্পর্কের জন্য, যেটি ব্যাপকভাবে কৃত্তিম উপায়ে আর্বিডল মাদক উৎপাদনে জড়িত।এ ই অভিযোগের পর তাকে "ম্যাডাম আর্বিডল" ডাকনাম দেওয়া হয়।

তথ্যসূত্র
---------

1. ↑  "Tatyana Golikova"। ৬ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১১ মে ২০১৯।
2. ↑  "Archived copy"। ২০১২-০৪-১৪ তারিখে মূল থেকে আর্কাইভ করা। সংগ্রহের তারিখ ২০১২-০৬-০৮।

উইকিমিডিয়া কমন্সে **তাতিয়ানা গোলিকভা** সংক্রান্ত মিডিয়া রয়েছে।

বহিঃসংযোগ
---------

* Biography প্রবেশদ্বার
* Politics প্রবেশদ্বার

* Russia Profile's Golikova Biography
**তাতার খান** (**বাহরাম খান** নামেও পরিচিত) ১৩২৮ সাল থেকে ১৩৩৭ সাল পর্যন্ত তৎকালীন পূর্ব বাংলার (বর্তমান বাংলাদেশ) সোনারগাঁওয়ের গভর্নর ছিলেন। তিনি ছিলেন দিল্লী সালতানাতের একজন তুর্কি বংশোদ্ভূত সেনাপতি।

জন্ম ও শৈশব
-----------

তাতার খানের পিতা খোরাসানের সুলতান ছিলেন। তার পিতা মুলতান ও দিপালপুর জয়ের জন্য অভিযানে বের হন। এরপর দিল্লির সুলতান গিয়াসউদ্দিন তুগলক তাদের প্রতিহত করার জন্য মুলতানের দিকে যাত্রা করেন। যে রাতে গিয়াসউদ্দিন আক্রমণ করেন সেই রাতেই তাতার খানের জন্ম হয়। আক্রমণের ফলে আতঙ্কের কারণে তাকে ফেলে অন্যরা পালিয়ে যায়। সদ্য ভূমিষ্ঠ শিশুকে গিয়াসউদ্দিন পালক পুত্র হিসেবে গ্রহণ করেন এবং তার নাম রাখেন তাতার খান। গিয়াসউদ্দিনের কাছে তাতার খান লালিতপালিত হন।

সোনারগাঁয়ের শাসক
-----------------

তাতার খান বাংলায় তুগলকদের আধিপত্য বৃদ্ধিতে অবদান রেখেছেন। ১৩২৪ সালে ত্রিহুত ও বাংলা জয়ের জন্য পরিচালিত গিয়াসউদ্দিন তুগলকের অভিযানে তাতার খান তার সাথে অংশ নেন। এসময় তিনি জৌনপুরের নিকটবর্তী জাফরাবাদের শাসক ছিলেন। তিনি লখনৌতি ও সোনারগাঁয়ের শাসক গিয়াসউদ্দিন বাহাদুর শাহর বিরুদ্ধে অভিযানে নেতৃত্ব দিয়েছেন। তাতার খান লখনৌতি থেকে বাহাদুর শাহকে বিতাড়িত করেছিলেন। পরে বাহাদুর শাহ পালিয়ে যাওয়ার সময় তাকে বন্দী করা হয়।

গিয়াসউদ্দিন তুগলক দিল্লি ফেরার পূর্বে তাতার খানকে সোনারগাঁ ও সাতগাঁয়ের শাসক হিসেবে নিয়োগ দিয়ে যান। ১৩২৫ সালে পরবর্তী সুলতান মুহাম্মদ বিন তুগলক কর্তৃক বাহাদুর শাহ মুক্তি পান এবং তাকে সোনারগাঁয়ের শাসক হিসেবে নিযুক্ত করা হয়। একইসাথে তাতার খান সুলতানের প্রতিনিধি হিসেবে নিয়োগ পান।

বাহাদুর শাহ ১৩২৮ সালে স্বাধীনতা ঘোষণা করেন। তিনি নিজের নামে মুদ্রাও চালু করেন। এরপর তাতার খানের সাথে যুদ্ধে বাহাদুর শাহ পরাজিত ও নিহত হন। বাংলায় তুগলকদের আধিপত্য স্থাপনে অবদানের কারণে দিল্লির সুলতান মুহাম্মদ বিন তুগলক কর্তৃক তাতার খানকে "খান-ই-আজম বাহরাম খান" উপাধিতে ভূষিত করা হয়।

তাতার খান ১৩২৮ সালে সোনারগাঁয়ের গভর্নর হিসেবে নিয়োগ পান।

জ্ঞানচর্চায় অবদান
------------------

তাতার খান জ্ঞানচর্চায় পৃষ্ঠপোষকতা প্রদান করেছেন। কুরআনের বহু তাফসির সংগ্রহ করে তিনি সোনারগাঁয়ের আলেমদের সহায়তায় তাফসির-ই-তাতারখানি নামক তাফসির সংকলন করেছিলেন। এছাড়াও ফতোয়ায়ে তাতারখানি নামক আইন গ্রন্থ সংকলনে তিনি পৃষ্ঠপোষকতা করেছেন।

ফকিহ কামাল-ই-করিম ফিকহের উপর আরবিতে *মাজমু-ই-খানী ফি আইন আল-মাআনি* নামক গ্রন্থ রচনা করেছিলেন। এই গ্রন্থ তিনি বাংলার শাসক উলুগ কুতলুগ আইজ্জুদ্দিন বাহরাম খানের নামে উৎসর্গ করেছেন। এই বাহরাম খান ও তাতার খান একই ব্যক্তি।

মৃত্যু
------

১৩৩৭ সালে তাতার খান সোনারগাঁ মৃত্যুবরণ করেন। তার বর্ম রক্ষক ফখরুদ্দিন মোবারক শাহ এরপর নিজেকে সোনারগাঁওয়ের স্বাধীন সুলতান ঘোষণা করেন।

আরও দেখুন
---------

* বাংলার শাসকগণ
* সোনারগাঁও

তথ্যসূত্র
---------

1. 1 2 3 4 5 6 7 8 9  "তাতার খান - বাংলাপিডিয়া"। *bn.banglapedia.org*। সংগ্রহের তারিখ ২০২১-০২-২০।

|
|  |
| পূর্বসূরীগিয়াসউদ্দিন বাহাদুর শাহ | **সোনারগাঁওয়ের শাসক**১৩২৮–১৩৩৭ | উত্তরসূরীফখরুদ্দিন মোবারক শাহ |
|
**ফন ডার ডেকেনের ধনেশ** (*Tockus deckeni*) হল ধনেশ প্রজাতির একধরনের পাখি। এদেরকে প্রধানত পাওয়া যায় পূর্ব আফ্রিকা অঞ্চলে। প্রধানত গ্রেট রিফট ভ্যালি থেকে ইথিওপিয়া হয়ে দক্ষিণ তানজানিয়া পর্যন্ত এদের বিস্তার। এদের প্রধানত দেখতে পাওয়া যায় কাঁটা গাছওয়ালা জায়গাতে। এদেরকে মাঝে মাঝে জ্যাকসনের ধনেশদের উপজাতি বলেই ধরা হয়। এর নাম এরম হওয়ার কারণ হল জার্মান অনুসন্ধানকারী কার্ল ক্লাউস ফন ডার ডেকেনের নাম অনুযায়ী (১৮৩৩-১৮৬৫)।

বর্ণনা
------

এদের আকার ছোটো হয় এবং প্রধানত এদের শরীরের নিচের দিকের এবং মাথার রঙ হয় সাদা রঙের এবং পিঠের দিকের রঙ হয় কালো রঙের। এদের লেজ খুব লম্বা হয় এবং বাঁকানো একটা ঠোঁট থাকে কিন্তু ঠোঁটের ওপরে কোনো শিরস্ত্রাণ থাকে না। এরা অনেকটা লাল-ঠুটি ধনেশদের মতোই দেখতে ঠোঁটের রঙটা বাদে। এবং এদের ডানাও ওপরে কোনো ছিট ছিট দাগ থাকে না অন্যান্য লাল-ঠুটি ধনেশদের মতো।

এই প্রজাতির মধ্যে যৌন দ্বিরুপতা দেখতে পাওয়া যায়। মহিলা ধনেশদের ঠোঁটের রঙ হয় কালো কিন্তু পুরুষদের ক্ষেত্রে তা হয় লাল রঙের এবং এদের ঠোঁটের ডগার রঙ হয় ক্রীম রঙের।

|  |  |
| --- | --- |
|  |  |
| মেয়ে ধনেশ | ছেলে ধনেশ |

প্রজনন
------

প্রজনন কালে মেয়ে পাখিরা গাছের গর্তে ৩ থেকে ৪ টে ছোটো ছোটো সাদা ডিম পাড়ে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য।

বাসার ভিতরে মেয়ে পাখিরা ডিম পাড়ে এবং ডিমে তা দেয় তাকে ফোটানোর জন্য। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।

তারা বাসার মধ্যে ঢূকে বাসা তৈরি করবার পরে ৩ থেকে ৫ ইঞ্চি ফাঁকা রাখে খাদ্য আদান প্রদানের জন্য এবং যখন ডিম ফুটে বাচ্চা হয়ে যায় তখন সম্পূর্ণ ভাবে তারা বাসাটিকে বন্ধ করে দেয়।

খাদ্য ও খাওয়ানো
----------------

পুরুষ ধনেশের মুখে একটা বড় পোকা, সেরেঙ্গেটি জাতীয় উদ্যান, তানজানিয়া
এরা সর্বগ্রাসী হয়। প্রধানত পোকামাকড়, ফল, বীজ ইত্যাদি খেয়ে বেচে থাকে। এরা প্রধানত মাটিতেই খাদ্য গ্রহণ করে। ঝিঝি পোকা, কেঁচো ইত্যাদিও এদের পছন্দের খাবারের মধ্যে পড়ে। ছোটো তীক্ষ্ণদন্ত প্রাণীদেরও এরা সপ্তাহে ২-৩ দিন খেয়ে থাকে।

তথ্যসূত্র
---------

1. ↑  BirdLife International (২০১২)। "*Tockus deckeni*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Beolens, Bo (২০০৩)। *Whose Bird? Men and Women Commemorated in the Common Names of Birds*। London: Christopher Helm। পৃষ্ঠা 354।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)

বহিঃসংযোগ
---------


উইকিমিডিয়া কমন্সে **Von der Decken's Hornbill** সংক্রান্ত মিডিয়া রয়েছে।
ফরাসী ভাষায় ফেট ডে লা মিউজিক-আর বাংলায় বিশ্ব সঙ্গীত দিবস । ২১ জুন পালিত হয় **বিশ্ব সঙ্গীত দিবস** ৷ বহু বছর ধরেই এই দিনে ঐতিহ্যবাহী মিউজিক ফেস্টিভ্যালের আয়োজন করছে ফ্রান্স। এভাবে, ১৯৮২ সালে এসে এ ফেস্টিভ্যাল 'ওয়ার্ল্ড মিউজিক ডে'-তে রূপ নেয়। 'গান হতে হবে মুক্ত; সংশয়হীন'- এই স্লোগানকে সামনে রেখেই বিশ্বের ১১০টি দেশ যোগ দেয় এই আন্দোলনে। ১৯ বছরের পথপরিক্রমায় আন্তর্জাতিক মাত্রা পায় এটি। আর বিশ্বের বিভিন্ন দেশে, স্থানীয়ভাবে অথবা ফরাসি দূতাবাসের সহায়তায় জুনের ২১ তারিখে পালন করা হয় 'ওয়ার্ল্ড মিউজিক ডে'।

ইতিহাস
------

১৯৮২ সালে ফরাসি মন্ত্রী জ্যাক ল্যাং সর্বপ্রথম বিশ্ব সঙ্গীত দিবস পালনের প্রস্তাব করেন। ১৯৮৫ সালের ২১ জুন প্রথম গোটা ইউরোপ এবং পরে সারা বিশ্ব এই সঙ্গীত দিবস পালন করে। এরপর থেকে দিনটি বিশ্ব সঙ্গীত দিবস হিসেবে পালন করা হয়। আর প্রথম থেকেই আলিয়ঁস ফ্রঁসেজ দিবসটি পালন করে আসছে।

গ্যালারি
--------

*

বহিঃসংযোগ
---------

* The French Culture Ministry's website on the *Fête de la Musique* (in French, international section also available in English)


উইকিমিডিয়া কমন্সে **বিশ্ব সংগীত দিবস** সংক্রান্ত মিডিয়া রয়েছে।

তথ্যসূত্র
---------

1. ↑  "The World Music Day: How it came into being"। India Today। ২১ জুন ২০১৩। সংগ্রহের তারিখ ২৬ এপ্রিল ২০১৫।
2. ↑  "LA FÊTE DE LA MUSIQUE : UNE FÊTE NATIONALE DEVENUE UN GRAND ÉVÉNEMENT MUSICAL MONDIAL"। *Le Ministère de la Culture et de la Communication: Fête de la Musique*। ২৬ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৫।